HANA วิ่ง 4% โบรกฯ มอง Q4 โตต่อเนื่อง อานิสงส์ธุรกิจ IC&PCBA หนุน ชูเป้า 102 บ.
HANA วิ่ง 3% โบรกฯ มองผลงาน Q4 โตต่อเนื่อง รับธุรกิจ IC&PCBA ตามดีมานด์แข็งแกร่งหนุน ผสาน S-Curve ใหม่สู่การเข้าไปในกลุ่มสินค้า Megatrend แนะ “ซื้อ” เป้า 102 บ.
30 พ.ย. 2564

ผู้สื่อข่าวรายงานว่าวันนี้ (30 พ.ย. 2564) ราคาหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 12:00 น. อยู่ที่ระดับ 93.75 บาท เพิ่มขึ้น 2.75 บาท หรือ 3.02% โดยทำจุดสูงสุดที่ 95.00 บาท และทำจุดต่ำสุดที่ 91.50 บาท ด้วยมูลค่าการซื้อขาย 794.63 ล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (25 พ.ย. 2564) โดยบริษัทฯ ผ่านพ้นประเด็นกดดันไปแล้ว ทั้ง COVID-19, น้ำท่วมและชิปขาดแคลน ขณะที่ไตรมาส 4/2564 และปี 2565 จะกลับมา เติบโตดีจากธุรกิจ IC&amp;PCBA ตามอุปสงค์ที่แข็งแรงในกลุ่มยานยนต์, สื่อสารและอุตสาหกรรม ผสาน S-Curve ใหม่สู่การเข้าไปในกลุ่มสินค้า Megatrend จึง Upgrade เป็น “ซื้อ” ราคาเป้าหมาย 102 บาท